Mark Koding

Mark Koding (c.1950-1951 - 17 September 2002) merupakan seorang ahli politik di Malaysia. Berasal dari Sabah dan berketurunan Dusun, Mark yang berkelulusan Sarjana Muda Undang-undang dari Universiti Malaya pada 1976, pernah menjadi seorang majistret sebelum memasuki politik. Beliau telah menang bertanding dalam Pilihan Raya Umum Malaysia 1978 bagi kawasan Kinabalu, negeri Sabah. Memasuki pilihanraya atas kapasiti ahli politik bebas, beliau telah disokong dalam kempennya oleh Parti Berjaya menentang Menteri Kerja Raya ketika itu Abdul Ghani Gilong dari USNO, dan setelah dipilih sebagai Ahli Parlimen Kinabalu, telah menyertai Berjaya. Mark juga telah menang bertanding dalam Pilihan raya negeri Sabah 1985 bagi kawasan Ranau, dan telah dilantik sebagai Timbalan Ketua Menteri Sabah, sebelum dipecat pada 1989 dan mendorong beliau untuk meninggalkan Parti Bersatu Sabah yang diwakilinya sebelum itu.https://eresources.nlb.gov.sg/newspapers/digitised/article/beritaharian19890926-1.2.11.1.2 Beliau pernah menganggotai Parti Berjaya, Parti Bersatu Sabah, Parti Angkatan Keadilan Rakyat (parti ditubuhkan beliau) dan UMNO.http://lib.perdana.org.my/PLF/Digital_Content/Prominent_Leaders/Mahathir/News_1968-2004/1999-2000/1999pz/pbs%20st%20joins%20umno.pdf 

Mark pernah dituduh mengikut Akta Hasutan 1948 dan didapati bersalah oleh Mahkamah pada 1982, kerana telah mempersoalkan kewujudan sekolah vernakular, menggesa sekolah ini ditutup dan penggunaan bahasa Cina dan Tamil pada nama jalan dimansuhkan, dalam ucapannya di Parlimen pada 1978.https://www.malaymail.com/news/what-you-think/2014/10/13/vernacular-schools-under-the-federal-constutition-k.-siladass/762767 Namun beliau telah diberi perlepasan tanpa direkodkan kesalahan, dan hanya diletakkan dalam bon berkelakuan baik selama tiga tahun, mengikut seksyen 173A Kanun Acara Jenayah. Berikutan keputusan ini Mark masih kekal menjadi Ahli Parlimen Kinabalu.

Beliau telah berkahwin dengan Helen Koding @ Luin Richard, dan telah dikurniakan 4 orang anak.https://www.dailyexpress.com.my/news.cfm?NewsID=79979 Mark juga telah dilantik sebagai Pengerusi Lembaga Pelabuhan-Pelabuhan Sabah pada 2002. Mark telah meninggal dunia pada September 2002 semasa berumur 51 tahun, manakala Helen telah meninggal dunia pada Disember 2011.
Anak beliau, Vitos telah mengikut jejak langkah Mark sebagai ahli politik.https://akimomogun.blogspot.com/2007/10/like-father-like-son-kings.html Vitos pernah bertanding untuk parti Pasok (menggunakan logo Bebas) dalam pilihan raya umum Malaysia 2008 di Ranau, kawasan pernah diwakili Mark, tetapi tewas kepada calon BN.https://undi.info/seat/SB.P.RANAU

Lihat juga
 Keputusan Pilihan Raya Umum Malaysia 1978

Rujukan

Kategori:Kematian 2002
Kategori:Anggota Pertubuhan Kebangsaan Melayu Bersatu
Kategori:Anggota Parti Bersatu Rakyat Jelata Sabah
Kategori:Anggota Parti Bersatu Sabah
Kategori:Anggota Angkatan Keadilan Rakyat
Kategori:Ahli Dewan Rakyat, Parlimen Malaysia ke-5
Kategori:Ahli Dewan Rakyat, Parlimen Malaysia ke-6
Kategori:Penerima Darjah Seri Panglima Darjah Kinabalu